### Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

*Tiekėjo kvalifikacijos reikalavimai nustatomi vadovaujantis* [***Tiekėjo kvalifikacijos reikalavimų nustatymo metodika***](https://www.e-tar.lt/portal/lt/legalAct/674ebaf05d7111e79198ffdb108a3753/asr)*, patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105. Jeigu DPS yra suskirstyta į kategorijas, šie reikalavimai, nustatomi atskirai kiekvienai kategorijai.*

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą. *Tokiu atveju kartu su pasiūlymu pateikiama ūkio subjekto pasirašytos laidavimo sutarties kopija, patvirtinanti, kad ūkio subjektas, kurio ekonominiais ir (ar) finansiniais pajėgumais remiamasi, yra solidariai atsakingas už tiekėjo įsipareigojimų pagal sutartį vykdymą ir pareikalavus atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo. Tiekėjas, kuris bus pripažintas laimėjusiu, privalės pateikti pasirašytos laidavimo sutarties originalus, o nepateikus jų laikoma, kad tiekėjas atsisakė pasirašyti sutartį pirkimo sąlygose nustatytomis sąlygomis“.*

**Tiekėjų kvalifikacijos reikalavimai**

**Lentelė Nr. 1**

| **Eil. Nr.** | **Kvalifikacijos reikalavimas[[1]](#footnote-2)** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
|  | **Teisė verstis veikla** | | |
| 1.1 | Teisės verstis veikla reikalavimai netaikomi | | |
|  | **Finansinis** **ir ekonominis pajėgumas** | | |
|  | **1 kategorijai** Finansinio ir ekonominio pajėgumo reikalavimai netaikomi | | |
|  | **Taikoma 2 kategorijai:** Tiekėjo metinės visos veiklos pajamos kiekvienais paskutiniais 2 finansiniais, o jeigu tiekėjas įregistruotas vėliau ar veiklą pradėjo vėliau – nuo jo įregistravimo ar veiklos pradžios, yra ne mažesnės nei 500 000 (penki šimtai tūkstančių) Eur. | Pateikiama paskutinių 2 finansinių metų, o jeigu ūkio subjektas įregistruotas ar veiklą pradėjo vėliau, - nuo tiekėjo įregistravimo ar veiklos pradžios (jeigu ši informacija turima) ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamas tiekėjo vadovo ir tiekėjo vyriausiojo buhalterio (buhalterio) arba kito asmens, galinčio tvarkyti tiekėjo buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma\* apie gautas metines visos veiklos pajamas.  \* Pažyma apie kiekvienais paskutiniais 2 finansiniais metais gautas metines visos veiklos pajamas, kuri turi būti pasirašyta tiekėjo vadovo ir tiekėjo vyriausiojo buhalterio (buhalterio) arba kito asmens, galinčio tvarkyti tiekėjo buhalterinę apskaitą pagal teisės aktus. | Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu.  Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju). |
| 2.3 | **Taikoma 3 kategorijai:** Tiekėjo metinės visos veiklos pajamos kiekvienais paskutiniais 2 finansiniais metais, o jeigu tiekėjas įregistruotas vėliau ar veiklą pradėjo vėliau – nuo jo įregistravimo ar veiklos pradžios, turi būti ne mažesnės nei 1 500 000 (vienas milijonas penki šimtai tūkstančių) Eur. |

**Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai**

1. Pirkimo vykdytojas nereikalauja, kad tiekėjai laikytųsi kokybės vadybos sistemos sistemos standarto.

2. Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi.

**Lentelė Nr. 2**

| **Eil. Nr.** | **Reikalavimas dėl kokybės vadybos sistemos ir (arba) aplinkos apsaugos vadybos sistemos standartų laikymosi.** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Kokybės vadybos sistemos taikymas** | | |
| 1.1. | - | - | - |
| **2.** | **Aplinkos apsaugos vadybos sistemos taikymas** | | |
| 2.1. | **Taikoma visoms kategorijoms:**  Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). | Nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką. | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, subtiekėjai pagal prisiimamus įsipareigojimus  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. |

1. Pirkimo vykdytojas, nustatęs kvalifikacijos reikalavimus, turi pateikti informaciją kaip numatyta Tiekėjo kvalifikacijos reikalavimų nustatymo metodikos 8 punkte. [↑](#footnote-ref-2)