A picture containing text, clipart

Description automatically generated

**TARPTAUTINIO** **VIEŠOJO PIRKIMO „PASTATŲ PAPRASTOJO REMONTO DARBAI“, SIEKIANT SUKURTI DINAMINĘ PIRKIMO SISTEMĄ, SĄLYGOS**

**A DALIS**

**TURINYS**

[1. SĄVOKOS IR SUTRUMPINIMAI 1](#_Toc160192142)

[2. BENDROSIOS NUOSTATOS 3](#_Toc160192143)

[3. PIRKIMO OBJEKTAS, JO APIMTIS 4](#_Toc160192144)

[4. PIRKIMO DOKUMENTŲ PAAIŠKINIMAI IKI PIRMINIŲ PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU 5](#_Toc160192145)

[5. PARAIŠKŲ TEIKIMAS 6](#_Toc160192146)

[6. PARAIŠKŲ VERTINIMAS 8](#_Toc160192147)

[7. PARAIŠKŲ ATMETIMAS 9](#_Toc160192148)

[8. REIKALAVIMAI, SUSIJĘ SU NACIONALINIU SAUGUMU 10](#_Toc160192149)

[9. TIEKĖJŲ PAŠALINIMO PAGRINDAI 11](#_Toc160192150)

[10. TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI 12](#_Toc160192151)

[11. RĖMIMASIS ŪKIO SUBJEKTŲ PAJĖGUMAIS 12](#_Toc160192152)

[12. SUBTIEKĖJŲ PASITELKIMAS 13](#_Toc160192153)

[13. TIEKĖJŲ GRUPĖS DALYVAVIMAS 13](#_Toc160192154)

[14. EBVPD PATEIKIMO TVARKA IR EBVPD PATEIKIAMOS INFORMACIJOS PATVIRTINIMO PRIEMONĖS 14](#_Toc160192155)

[15. PIRKIMO PROCEDŪROS, KURIA SIEKIAMA SUKURTI DPS, NUTRAUKIMAS IR DPS NUTRAUKIMAS 15](#_Toc160192156)

[16. TIEKĖJŲ PASITRAUKIMAS IŠ DPS 15](#_Toc160192157)

[17. TIEKĖJŲ PAŠALINIMAS IŠ DPS 15](#_Toc160192158)

[18. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS 16](#_Toc160192159)

[19. INFORMAVIMAS APIE PIRKIMO VYKDYTOJO PRIIMTUS SPRENDIMUS IR PIRKIMO PROCEDŪROS PABAIGA 16](#_Toc160192160)

[Pirkimo sąlygų 1 priedas „Tiekėjų pašalinimo pagrindai“ 17](#_Toc160192161)

[Pirkimo sąlygų 2 priedas „Tiekėjų kvalifikacijos, nacionalinio saugumo reikalavimai ir reikalaujami kokybės bei aplinkos apsaugos vadybos sistemų standartai“ 26](#_Toc160192162)

[Pirkimo sąlygų 3 priedas „EBVPD“ (XML formatu) 31](#_Toc160192163)

[Pirkimo sąlygų 4 priedas „Paraiškos forma“ 32](#_Toc160192164)

[Pirkimo sąlygų 5 priedas „Tiekėjo deklaracija dėl atitikties Reglamento nuostatoms juridiniam asmeniui“ 35](#_Toc160192165)

[Pirkimo sąlygų 6 priedas „Tiekėjo deklaracija dėl atitikties Reglamento nuostatoms fiziniam asmeniui“ 36](#_Toc160192166)

[Pirkimo sąlygų 7 priedas „Reikalavimai mobilizacijos,](#_Toc160192167)[karo ar nepaprastosios padėties atveju“ 37](#_Toc160192168)

[Pirkimo sąlygų 8 priedas](#_Toc160192169) [„VPĮ 45 str. 21 d. reikalavimų atitikties deklaracija“ 48](#_Toc160192170)

### SĄVOKOS IR SUTRUMPINIMAI

* 1. **CK** – Lietuvos Respublikos civilinis kodeksas.
  2. **CPO LT** – viešoji įstaiga CPO LT, atlikdama centrinės perkančiosios organizacijos funkcijas pagal Lietuvos Respublikos Vyriausybės 2007 m. sausio 19 d. nutarimą Nr. 50 „Dėl centralizuotų viešųjų pirkimų vykdymo“, vykdanti prekių, paslaugų ar darbų pirkimų procedūras kitų perkančiųjų organizacijų ar perkančiųjų subjektų naudai.
  3. **CPO LT elektroninis katalogas** –tai informacinė sistema, kurią administruoja centrinė perkančioji organizacija CPO LT ir kurioje pirkimų vykdytojai gali įsigyti, o verslas – pasiūlyti prekes, paslaugas ar darbus.
  4. **CPO IS** – CPO LT valdoma ir tvarkoma informacinė sistema, kurioje vykdomi Konkretūs pirkimai taikant DPS. Interneto adresas <http://www.cpo.lt>
  5. **CVP IS** – Centrinė viešųjų pirkimų informacinė sistema, prieinama adresu https://viesiejipirkimai.lt.
  6. **Diena** – pirkimo dokumentuose reiškia kalendorinę dieną.
  7. **Darbo diena** – pirkimo dokumentuose reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse
  8. **DPS** – dinaminė pirkimo sistema.
  9. **DPS pirkimas** – pirkimo procedūros, skirtos sukurti DPS.
  10. **DPS sukūrimo data** – data, kai pirkimo vykdytojas, patikrinęs visas tiekėjų paraiškas, pateiktas iki pirkimo dokumentuose nustatyto pirminių paraiškų pateikimo termino, visus tiekėjus, kuriems leista dalyvauti DPS, informuoja apie leidimą dalyvauti DPS.
  11. **DPS sukūrimo sąlygos** – pirkimo sąlygos, kuriose aprašyta informacija apie DPS sąlygas ir procedūras, ir jų priedai.
  12. **EBVPD** – Europos bendrasis viešųjų pirkimų dokumentas, aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį (VPĮ 88 straipsnio 5 dalies nuostatų taikymo atvejais ir subtiekėjai), atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikytina, VPĮ 54 straipsnyje nustatytus reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau kartu – reikalavimai). EBVPD forma prieinama interneto svetainėje <http://ebvpd.eviesiejipirkimai.lt/espd-web/>.
  13. **Kategorija** – prekių, paslaugų ar darbų suskirstymas DPS, remiantis objektyviomis charakteristikomis (kriterijais). Tokios charakteristikos gali apimti: maksimalias leidžiamas pirkimo sutarčių apimtis, geografinę teritoriją kurioje bus vykdomos sutartys, pirkimo objekto specifiką ir kita.
  14. **Komisija** –CPO LT sudarytaviešojo pirkimo arba pirkimo komisija.
  15. **Konkretus pirkimas** – pagal konkretaus pirkimo dokumentuose numatytas sąlygas bei reikalavimus pirkimo vykdytojo vykdomas pirkimas DPS pagrindu.
  16. **Konkretaus pirkimo sąlygos** – dokumentai, kuriuose numatyti reikalavimai tiekėjų dalyvavimui konkrečiame pirkime.
  17. **Konsoliduotas užsakymas** – jungtinis dviejų ar daugiau perkančiųjų organizacijų teikiamas užsakymas, siekiant atlikti vieną bendrą prekių, paslaugų ar darbų pirkimą.
  18. **Kvazisubtiekėjas** –specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
  19. **Kvietimas** – kvietimas pateikti konkretų pasiūlymą.
  20. **Paraiška** – tiekėjo CVP IS priemonėmis pateikiamų dokumentų ir duomenų visuma, kuria reiškiamas pageidavimas dalyvauti DPS.
  21. **Pasiūlymas** – pagal konkretaus pirkimo sąlygose numatytus reikalavimus konkrečiam pirkimo objektui tiekėjo pateiktas pasiūlymas.
  22. **Pirkimo vykdytojas** – CPO LT.
  23. **Pirminių paraiškų pateikimo terminas** – pirkimo dokumentuose ir CVP IS nurodyta konkreti data, iki kurios tiekėjai turi pateikti paraiškas pirkimo vykdytojui dar nesukūrus DPS.
  24. **PĮ** – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.
  25. **PVM** – pridėtinės vertės mokestis.
  26. **Reglamentas** - Tarybos reglamentas (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje.
  27. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.
  28. **Sutartis** – viešojo pirkimo - pardavimo sutartis arba pirkimo – pardavimo sutartis.
  29. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas. Pirkimo sąlygose ši sąvoka kartu reiškia ir kandidatą, ir dalyvį, priklausomai nuo įgyjamo tiekėjo statuso konkrečiame pirkimo etape.
  30. **Užsakymas** – užsakovo CPO IS priemonėmis CPO LT pateiktos informacijos ir duomenų, reikalingų konkrečiam pirkimui atlikti, visuma.
  31. **Užsakovas** – Lietuvos Respublikoje registruota perkančioji organizacija arba perkantysis subjektas, pagal kurio CPO LT pateiktą užsakymą, atliekamas Konkretus pirkimas.
  32. **Ūkio subjektas, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus. Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų pirkimo vykdytojo keliamus kvalifikacijos reikalavimus.
  33. **VPĮ** – Lietuvos Respublikos viešųjų pirkimų įstatymas.
  34. Kitos pirkimo dokumentuose vartojamos sąvokos atitinka VPĮ vartojamas sąvokas.

### 2. BENDROSIOS NUOSTATOS

2.1 CPO LT atlieka tarptautinio pirkimo procedūras, kuriomis siekiama sukurti DPS.

2.2. Pirkimo vykdytojo sukurtos DPS pagrindu jos galiojimo laikotarpiu bus vykdomi konkretūs pirkimai. Konkrečius pirkimus DPS vykdys pirkimo vykdytojas pagal užsakovų pateiktus užsakymus, sutartis su laimėtojais sudarys užsakovai.

2.3. DPS sukūrimui naudojama CVP IS. Konkrečių pirkimų vykdymui naudojama CPO IS.

2.4. Pirkimas vykdomas CVP IS priemonėmis, vadovaujantis VPĮ, CK, kitais pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose neaptartiems klausimams tiesiogiai taikomos VPĮ nuostatos.

2.5. Paraiškas gali teikti tik CVP IS registruoti tiekėjai. Pirkimo dokumentų paaiškinimai, pranešimai, pirkimo vykdytojo ir tiekėjo susirašinėjimas, bei kita informacija pateikiama tik CVP IS priemonėmis.

2.6. Pirkimą atlieka pirkimo vykdytojo vadovo sudaryta komisija.

2.7. Pirkimo dokumentus sudaro:

2.7.1. skelbimas;

2.7.2. išankstinis informacinis skelbimas (jei buvo skelbta);

2.7.3. pirkimo sąlygos, kurias sudaro:

2.7.3.1. A dalis. DPS sukūrimo sąlygos ir jų priedai;

2.7.3.2. B dalis. Techninė specifikacija.

2.7.3.3. C dalis. Konkretaus pirkimo sąlygos ir jų priedai;

2.7.3.4. D dalis. Naudojimosi CPO IS tvarkos aprašas.

2.7.4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);

2.7.5. visa kita pirkimo vykdytojo CVP IS ir CPO IS priemonėmis pateikta informacija.

2.8. Jei yra prieštaravimų, neatitikimų tarp skelbimo ir kitų pirkimo dokumentų teisinga laikoma informacija, nurodyta skelbime.

* 1. Jeigu yra prieštaravimų, neatitikimų tarp pirkimo sąlygų ir jų priedų, teisinga laikoma informacija, nurodyta pirkimo sąlygose.
  2. Jeigu yra neatitikimų tarp DPS sukūrimo sąlygų bei jų priedų ir konkretaus pirkimo sąlygų bei jų priedų, teisinga laikoma informacija, nurodyta DPS sukūrimo sąlygose bei jų prieduose.

2.11. Jeigu pirkimo vykdytojas patikslina pirkimo dokumentus, naujesni pakeitimai turi pirmenybę prieš senesnius pakeitimus.

2.12. Pirkimo vykdytojas neatlygina tiekėjui jokių išlaidų, susijusių su pirkimo sąlygų gavimu, paraiškų rengimu ir pan., įskaitant ir išlaidas, patiriamas dėl to, kad vadovaudamasis VPĮ, nuostatomis pirkimo vykdytojas nutraukė DPS.

2.13. **Atliekant konkrečius pirkimus DPS, pirkimo vykdytojas laikosi riboto konkurso taisyklių.** Derybos bet kuriuo DPS galiojimo laikotarpiu yra draudžiamos.

2.14. Tiekėjų skaičius DPS neribojamas, paraiškas tiekėjai gali teikti visą DPS galiojimo laikotarpį.

2.15. Pirkimo vykdytojas laikys, kad visi dalyviai yra susipažinę su pirkimo dokumentais ir su Lietuvos Respublikos teisės aktais, reglamentuojančiais pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp pirkimo vykdytojo ir tiekėjų susiklostančius santykius, kylančius iš, ar susijusius su pirkimo procedūromis.

2.16. DPS sukūrimui taikomi aplinkos apsaugos kriterijai, nustatyti vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“ (toliau – Tvarkos aprašas) 4.1 punktu (-ais). DPS sukūrimui taikomi aplinkos apsaugos kriterijai nustatyti pirkimo sąlygų 2 priede „Tiekėjų kvalifikacijos, nacionalinio saugumo reikalavimai ir reikalaujami kokybės bei aplinkos apsaugos vadybos sistemų standartai“. Jei pirkimo vykdytojas konkretaus pirkimo metu nustatys kitus privalomus ir (ar) papildomus aplinkos apsaugos kriterijus vadovaujantis Tvarkos aprašo nuostatomis, šiuos kriterijus jis nurodys konkretaus pirkimo sąlygose.

### 3. PIRKIMO OBJEKTAS, JO APIMTIS

3.1. Pirkimo vykdytojas numato įsigyti pastatų paprastojo remonto darbus. Pirkimo objekto savybės ir reikalavimai nustatyti techninėje specifikacijoje – pirkimo sąlygų B dalyje „Techninė specifikacija“.

3.2. Atlikus šį pirkimą bus sukurta DPS. Tiekėjai, kuriems bus leista dalyvauti DPS, bus kviečiami teikti pasiūlymus konkretiems pirkimams šioje DPS. Vykdant konkretų pirkimą DPS, reikalavimai pirkimo objektui bus pateikiami konkretaus pirkimo dokumentuose.

3.3. DPS skirstomas į 3 kategorijas, kurių dalykas, numatytas šių pirkimo sąlygų 3.1 punkte.

|  |  |
| --- | --- |
| DPS kategorijos numeris | DPS kategorijos pavadinimas |
|  | Gyvenamųjų ir negyvenamųjų pastatų, taip pat pastatų, esančių kultūros paveldo objekto teritorijoje, jo apsaugos zonoje, kultūros paveldo vietovėje, paprastojo remonto darbai, kurių statybos skaičiuojamoji kaina neviršija 250 000 eurų be PVM |
|  | Gyvenamųjų ir negyvenamųjų pastatų, taip pat pastatų, esančių kultūros paveldo objekto teritorijoje, jo apsaugos zonoje, kultūros paveldo vietovėje, paprastojo remonto darbai, kurių statybos skaičiuojamoji kaina didesnė kaip 250 000 Eur, bet neviršija 1 500 000 eurų be PVM |
|  | Gyvenamųjų ir negyvenamųjų pastatų, taip pat pastatų, esančių kultūros paveldo objekto teritorijoje, jo apsaugos zonoje, kultūros paveldo vietovėje, paprastojo remonto darbai, kurių statybos skaičiuojamoji kaina viršija 1 500 000 eurų be PVM |

3.4. Teikdamas konkretų pasiūlymą tiekėjas turės naudoti pirkimo vykdytojo elektroninio katalogo šabloną, kurį pirkimo vykdytojas pateiks kvietime.

3.5. DPS galioja nuo 2025-02-01 (arba nuo DPS sukūrimo datos, jei DPS sukurta vėliau nei ši data) iki 2035-01-31.

Skelbime nurodytas DPS galiojimo terminas gali būti sutrumpintas arba pratęstas, tačiau tik tuo atveju, jei neviršijama DPS maksimali numatoma apimtis. Paskutinis kvietimas pateikti pasiūlymus Konkrečiame pirkime pateikiamas ne vėliau kaip likus 30 (trisdešimt) darbo dienų iki DPS galiojimo pabaigos.

3.6. DPS maksimali numatoma apimtis: 1 mlrd. 585 mln. Eur be PVM.

3.7. Prekių tiekimo/paslaugų teikimo/darbų atlikimo vieta – geografinė Lietuvos Respublikos teritorija.

3.8. DPS galiojimo metu gali būti tikslinamos paskelbtos arba kuriamos naujos techninės specifikacijos. DPS galiojimo metu negali būti kuriamos techninės specifikacijos, kurios nesusijusios su šių sąlygų 3.1 punkte nurodytu pirkimo objektu ir (ar) pirkimo sąlygų B dalyje pateikta „Technine specifikacija“. Apie techninių specifikacijų patikslinimus, naujai sukurtas technines specifikacijas informuojami visi DPS dalyvaujantys tiekėjai, jos paskelbiamos CVP IS. Pirkimo vykdytojas turi teisę pradėti konkretaus pirkimo procedūras praėjus 10 dienų nuo patikslintų/naujų techninių specifikacijų paskelbimo.

### PIRKIMO DOKUMENTŲ PAAIŠKINIMAI IKI PIRMINIŲ PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU

* 1. Pirkimo dokumentai gali būti paaiškinti, patikslinti tiekėjų iniciatyva, jiems CVP IS susirašinėjimo priemonėmis kreipiantis į pirkimo vykdytoją. Prašymai paaiškinti pirkimo dokumentus turi būti pateikiami CVP IS susirašinėjimo priemonėmis ne vėliau kaip likus 10 (dešimt) dienų iki pirminių paraiškų (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę.
  2. Nesibaigus pirminių paraiškų pateikimo terminui, pirkimo vykdytojas turi teisę savo iniciatyva paaiškinti, patikslinti pirkimo dokumentus, laikantis pirkimo dokumentuose nustatytų terminų.
  3. Paaiškinant, patikslinant pirkimo dokumentus negali būti daromi tokie esminiai pirkimo sąlygų pakeitimai, dėl kurių būtų buvę galima leisti dalyvauti kitiems kandidatams, negu iš pradžių atrinktiesiems, arba pirkimo procedūra būtų pritraukusi daugiau dalyvių.

4.4. Atsakydamas į kiekvieną tiekėjo CVP IS susirašinėjimo priemonėmis pateiktą prašymą paaiškinti pirkimo dokumentus, jeigu jis buvo pateiktas nepasibaigus nustatytam terminui, arba aiškindamas, tikslindamas pirkimo dokumentus savo iniciatyva, pirkimo vykdytojas turi paaiškinimus, patikslinimus paskelbti CVP IS ir išsiųsti visiems tiekėjams CVP IS priemonėmis, kurie prisijungė prie pirkimo, ne vėliau kaip likus 6 (šešioms) dienoms iki pirminių paraiškų (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Pirkimo vykdytojas, atsakydamas tiekėjui, kartu siunčia paaiškinimus visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus.

4.5.Tuo atveju, kai tikslinama skelbime apie pirkimą paskelbta informacija, pirkimo vykdytojas atitinkamai patikslina skelbimą apie pirkimą ir, prireikus, pratęsia paraiškų pateikimo terminą, tokiam laikotarpiui, kad tiekėjai, rengdami paraiškas, galėtų susipažinti ir įvertinti patikslinimus. Jeigu pirkimo vykdytojas paaiškindamas (patikslindamas) pirkimo dokumentus negali jų pateikti taip, kad visi tiekėjai juos gautų ne vėliau nei nurodyta šių sąlygų 4.4. punkte, perkelia paraiškų pateikimo terminą tokiam laikotarpiui, kad tiekėjai, kurie rengia paraiškas, galėtų susipažinti su šiais paaiškinimais (patikslinimais). Tarptautinių pirkimų atveju negali būti daromi tokie esminiai pirkimo sąlygų pakeitimai, jeigu pirkimo procedūra būtų pritraukusi daugiau tiekėjų.

4.6. Apie pirminių paraiškų pateikimo termino (jei jis buvo nurodytas skelbimo dalyje „papildoma informacija“) pratęsimą pranešama patikslinant skelbimą. Pranešimai apie pirminių paraiškų pateikimo termino nukėlimą taip pat paskelbiami CVP IS ir išsiunčiami CVP IS priemonėmis visiems prie pirkimo prisijungusiems tiekėjams.

4.7. Tiekėjas, šiame skyriuje nustatyta tvarka į pirkimo vykdytoją dėl pirkimo, kuriuo siekiama sukurti DPS, sąlygų paaiškinimo gali kreiptis ir esant sukurtai (galiojančiai) DPS. Pirkimo vykdytojas taip pat turi teisę pirkimo dokumentus paaiškinti savo iniciatyva. Paaiškinimai dėl pirkimo dokumentų teikiami per protingą terminą, tačiau ne ilgesnį kaip 5 darbo dienos. Pirkimo vykdytojas pirkimo dokumentų paaiškinimus turi paskelbti CVP IS ir išsiųsti CVP IS priemonėmis visiems prie pirkimo prisijungusiems tiekėjams. Pirkimo vykdytojas, atsakydamas tiekėjui, kartu siunčia paaiškinimus ir visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus.

4.8. Kai vykdomi konkretūs pirkimai DPS pagrindu, konkretaus pirkimo sąlygų paaiškinimai, patikslinimai teikiami konkretaus pirkimo sąlygose nustatyta tvarka.

4.9. Pirkimo vykdytojo atskiru sprendimu viso pirkimo, kuriuo siekiama sukurti DPS, ir DPS galiojimo metu gali būti rengiamas pirkimo dokumentų aiškinamasis susitikimas. Apie aiškinamojo susitikimo vietą, datą ir laiką tiekėjai informuojami CVP IS priemonėmis.

4.10. Aiškinamasis susitikimas yra protokoluojamas. Protokolo išrašas talpinamas CVP IS kartu su kitais pirkimo dokumentais.

4.11. Visas atvykimo į aiškinamąjį susirinkimą išlaidas padengia patys tiekėjai.

### 5. PARAIŠKŲ TEIKIMAS

5.1. Tiekėjai, norintys dalyvauti DPS, teikia paraiškas.

5.2. Tiekėjai gali pateikti paraiškas vienai, kelioms ar visoms kategorijoms. Kategorijų, dėl kurių tiekėjai gali teikti paraiškas, kiekis nėra ribojamas. Jei tiekėjas pateikia daugiau nei vieną paraišką ir (arba) kaip tiekėjų grupės narys dalyvauja teikiant kelias paraiškas tai pačiai DPS kategorijai, visos tokios paraiškos tai DPS kategorijai bus atmestos.

5.3. Paraiškos teikiamos, bei bet koks su tuo susijęs susirašinėjimas vykdomas tik CVP IS priemonėmis. Kitomis priemonėmis ar forma pateiktos paraiškos bus atmestos.

5.4. Išsiuntus pirmąjį kvietimą dalyvauti konkrečiame pirkime, pirminių paraiškų pateikimo terminai nebetaikomi. Tiekėjai bet kuriuo DPS galiojimo metu gali teikti paraiškas dalyvauti galiojančiame DPS. Tiekėjai, iki paraiškų pateikimo termino pabaigos pateikę paraišką tik dėl dalyvavimo dalyje DPS kategorijų, bet kuriuo metu DPS galiojimo laikotarpiu gali pateikti paraišką ir dėl dalyvavimo kitose kategorijose.

5.5. Paraišką sudaro šie dokumentai, kuriuos tiekėjas privalo pateikti:

5.5.1. Paraiškos forma (pirkimo sąlygų A dalies „DPS sukūrimo sąlygos ir priedai“ 4 priedas „Paraiškos forma“;

5.5.2. EBVPD (pirkimo sąlygų A dalies „DPS sukūrimo sąlygos ir priedai“ 3 priedas „EBVPD“);

5.5.3. jungtinės veiklos sutartis ar jos kopija, pasirašyta visų jungtinės veiklos sutarties dalyvių, jei paraišką pateikia tiekėjų grupė;

5.5.4. jei tiekėjas remiasi kitų ūkio subjektų pajėgumais – įrodymai (pasirašytas ketinimų protokolas, pasirašyta subtiekimo sutartis ar kt.), kad vykdant pirkimo sutartį šių ūkio subjektų ištekliai jam bus prieinami.

5.5.5. deklaracija (-os) dėl atitikties nacionalinio saugumo reikalavimams, kaip numatyta šių sąlygų 8 skyriuje (kai taikoma);

5.5.6. aktualūs dokumentai patvirtinantys pašalinimo pagrindų nebuvimą, atitiktį kvalifikacijos reikalavimams ir (arba) kokybės vadybos sistemos ir (arba) aplinkos apsaugos vadybos sistemos standartų laikymasi ir (arba) nacionalinio saugumo reikalavimams (jei taikoma);

5.5.7. dokumentai, pagrindžiantys tiekėjo taikomas apsivalymo priemones pagal VPĮ 46 straipsnio 3 ir 10 dalis (teikiama tuo atveju, jeigu tiekėjas atitinka pašalinimo pagrindus).

5.6. Tiekėjui, teikiančiam paraišką savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.

5.7. Pateikdamas paraišką, tiekėjas sutinka su šiose sąlygose nustatytais reikalavimais ir patvirtina, kad jo paraiškoje pateikta informacija yra teisinga ir apima viską, ko reikia tinkamam dalyvavimo DPS ir sutartinių įsipareigojimų vykdymui.

5.8. Visi dokumentai turi būti pateikiami elektronine forma, t. y. tiesiogiai suformuoti elektroninėmis priemonėmis (pvz. EBVPD užpildytas XML formatu) ar pateikiant skaitmenines dokumentų kopijas (pvz. skenuotas įgaliojimas PDF formatu). Visi pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., doc, docx, pdf, xls, xlsx, jpg, xml ir kt.).

5.9. Paraiška turi galioti visą DPS galiojimo laikotarpį.

5.10. Pirkimo vykdytojas nereikalauja pasirašyti paraiškos ir kitų su ja teikiamų dokumentų, išskyrus pirkimo dokumentuose nurodytus atvejus.

5.11. Pateikdamas paraišką ir kitus su ja teikiamus dokumentus, tiekėjas deklaruoja teikiamų dokumentų tikrumą. Pirkimo vykdytojui kilus abejonių dėl dokumentų tikrumo, jis turi teisę reikalauti pateikti:

5.11.1. kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.11.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.12. Tiekėjai, pateikę paraiškas DPS pirkime, turi teisę jas atsiimti ar pakeisti tiek iki paraiškų teikimo termino pabaigos, tiek jam pasibaigus bet kuriuo DPS galiojimo metu, neprarasdamas teisės vėliau ją pateikti pakartotinai. Jeigu tiekėjas paraišką atsiima ir pateikia naują (pakeičia) paraiškos vertinimo metu, tokia paraiška laikoma nauja paraiška. Pateikus paraišką naujai ar ją pakeitus po paraiškų pateikimo termino pabaigos, paraiškos nagrinėjimui taikomos tos pirkimo dokumentų nuostatos, kurios skirtos paraiškoms, pateiktoms DPS galiojimo metu.

5.13. Paraiška turi būti rengiama, susirašinėjimas tarp tiekėjo ir pirkimo vykdytojo vykdomas – lietuvių (pirkimo vykdytojas papildomai gali nurodyti anglų ir/arba kitą kalbą (-as)) kalba. Kartu su paraiška teikiami dokumentai gali būti teikiami ir anglu kalba. Jei su paraiška pateikiami dokumentai negali būti pateikiami lietuvių arba anglų (pirkimo vykdytojas gali nurodyti ir kitą kalbą (-as)) kalba, šie dokumentai turi būti pateikti originalo kalba, pridedant jų vertimą į lietuvių arba anglų kalbą (vertimas turi būti patvirtintas vertimą atlikusio asmens parašu). Kilus neaiškumams dėl anglų kalba pateiktų minėtų dokumentų turinio, pirkimo vykdytojas pasilieka teisę prašyti dokumentų vertimo į lietuvių kalbą. Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai. Nurodytos kalbos turi sutapti su skelbime apie pirkimą, kuriuo siekiama sukurti DPS, nurodytomis kalbomis.

5.14. Pirkimo vykdytojas neatsako už CVP IS sutrikimus ar kitus nenumatytus atvejus, dėl kurių paraiškos nebuvo gautos ar pateiktos pavėluotai. Atsižvelgiant į tai, tiekėjams siūloma rengti paraišką taip, kad liktų pakankamai laiko joms laiku ir tinkamai pateikti. Dėl klausimų, susijusių su CVP IS naudojimu, veikimu ar galimybėmis, siūloma kreiptis tiesiogiai į Viešųjų pirkimų tarnyba.

### 6. PARAIŠKŲ VERTINIMAS

6.1. Susipažinimas su CVP IS priemonėmis pateiktomis tiekėjų paraiškomis vyksta CVP IS elektroninėmis priemonėmis. Tiekėjai arba jų atstovai susipažinimo su CVP IS priemonėmis gautomis paraiškomis procedūroje nedalyvauja.

6.2. Tiekėjų paraiškas, EBVPD bei kitus su paraiškomis pateiktus dokumentus patikrina komisija.

6.3. Iki pirmojo kvietimo teikti pasiūlymus dėl konkretaus pirkimo pateiktas paraiškas komisija įvertina ne vėliau kaip per 30 darbo dienų nuo paraiškos gavimo.

6.4. DPS laikoma sukurta, jei iki nustatyto termino yra gauta nustatytus reikalavimus atitinkančių paraiškų ir šias paraišką pateikę tiekėjai yra informuojami apie įtraukimą į DPS. Iki nustatyto paraiškų pateikimo termino negavus paraiškų arba, jeigu visos paraiškos buvo atmestos, pirkimas pasibaigia ir DPS nesukuriama.

6.5. Paraiškos, pateiktos iki sprendimo dėl DPS sukūrimo priėmimo, tačiau jau pasibaigus pirminių paraiškų pateikimo terminui, vertinamos taip, kaip paraiškos, gautos DPS galiojimo metu. Šios paraiškos vertinamos tik tuo atveju, jeigu iki pirkimo sąlygose nustatyto pirminių paraiškų pateikimo termino yra gautos ir patvirtintos paraiškos.

6.6. DPS galiojimo metu gautas paraiškas komisija vertina ne vėliau kaip per 10 darbo dienų nuo paraiškos gavimo. Šis terminas gali būti pratęstas iki 15 darbo dienų, kai prireikia papildomų dokumentų ar kitokio papildomo patikrinimo dėl tiekėjų atitikties pirkimo sąlygose nustatytiems reikalavimams.

6.7. Kilus klausimų dėl paraiškos turinio ar tiekėjui kartu su paraiška pateikus netikslius, neišsamius ar klaidingus dokumentus, ar paraiškoje trūkstant dokumentų ar duomenų, komisija, kai ji tą gali daryti nepažeisdama lygiateisiškumo ir skaidrumo principų, kreipiasi į tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis [Viešųjų pirkimų tarnybos nustatytomis taisyklėmis](https://e-seimas.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=-bxdpchpe1)[[1]](#footnote-2).

6.8. Jeigu komisijai kyla abejonių dėl tiekėjo tinkamumo, ji kreipiasi į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės, ji kreipiasi į atitinkamas tos valstybės kompetentingas institucijas.

6.9. Komisija, išnagrinėjusi gautas paraiškas ir įvertinusi EBVPD pateiktą informaciją ir atitiktį pirkimo sąlygose nustatytiems reikalavimams pagrindžiančius dokumentus, priima sprendimą dėl kiekvieno paraišką pateikusio kandidato atitikties reikalavimams ir ne vėliau kaip per 3 darbo dienas CVP IS priemonėmis kiekvienam iš jų praneša apie šio patikrinimo rezultatus.

6.10. Pirmas konkretus pirkimas gali būti pradedamas tik tuomet, kai įvertinamos visos iki DPS pirkimo pirminių paraiškų pateikimo termino pabaigos gautos paraiškos ir sukuriama DPS. Pirkimo vykdytojas negali išsiųsti pirmojo kvietimo teikti pasiūlymus dėl konkretaus pirkimo DPS pagrindu, kol nesibaigė šių sąlygų 6.3. punkte nustatytas tiekėjų paraiškų tikrinimo terminas.

6.11. Konkrečių pirkimų procedūrose gali dalyvauti tik priimti į DPS ir prie CPO IS prisijungę tiekėjai, Tiekėjas kviečiamas dalyvauti tik po jo užregistravimo CPO IS pradedamuose konkrečiuose pirkimuose.

6.12. Tiekėjas, kuriam leista dalyvauti DPS, atskiru pranešimu CVP IS priemonėmis kviečiamas registruotis CPO LT Kataloge. Šiame pranešime tiekėjui pateikiama CPO LT Katalogo tiekėjo registracijos instrukcija ir kita informacija, reikalinga užsiregistruoti. Tiekėjai privalo per 5 (penkias) darbo dienas pateikti paraišką prisijungimui prie CPO IS ir pateikti savo prekių aprašymus/dokumentaciją CPO IS pagal pirkimo dokumentų D dalyje „Naudojimosi CPO IS tvarkos aprašas“ aprašytą tvarką (kai taikoma).

6.13. Tiekėjas, neprisiregistravęs prie CPO IS neturės galimybės gauti kvietimus ir teikti pasiūlymus dėl konkrečių pirkimų. Tiekėjas, užsiregistravęs CPO IS, tačiau nepateikęs savo prekių aprašymų/dokumentų CPO IS, kai toks reikalavimas nurodytas pirkimo dokumentų D dalyje „Naudojimosi CPO IS tvarkos aprašas“ neturės galimybės pateikti pasiūlymo.

6.14. Tiekėjo dalyvavimo CPO IS įsipareigojimai, teisės ir atsakomybės nurodyti pirkimo dokumentų C ir D dalyse.

### 7. PARAIŠKŲ ATMETIMAS

7.1. Tiekėjo paraiška atmetama ir jis neįtraukiamas į DPS, jeigu:

7.1.1. tiekėjas paraišką pateikė ne CVP IS priemonėmis;

7.1.2. tiekėjas turi būti pašalintas dėl egzistuojančių pašalinimo pagrindų, taip pat ir tais atvejais, kai jis remiasi ūkio subjekto pajėgumais, arba pasitelkia subtiekėją ir jiems yra keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pirkimo vykdytojo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą ar subtiekėją. Tiekėjai nepašalinami, jeigu yra sąlygos, nustatytos VPĮ 46 straipsnio 3 ir 10 dalyse;

7.1.3. tiekėjas neatitinka kvalifikacijos reikalavimų ir (ar), jeigu taikoma, kokybės vadybos sistemos ir aplinkos apsaugos vadybos sistemos standartų ir (ar) ūkio subjektas, kurio pajėgumais remiasi tiekėjas netenkina jam nustatytų kvalifikacijos reikalavimų ir pirkimo vykdytojo nurodymu nebuvo pakeistas į reikalavimus atitinkantį ūkio subjektą;

7.1.4. per pirkimo vykdytojo nustatytą terminą nepatikslino, nepapildė, nepaaiškino pirkimo vykdytojo prašomos informacijos;

7.1.5. tiekėjas per pirkimo vykdytojo nustatytą terminą patikslino, papildė, paaiškino pirkimo vykdytojo prašomą informaciją nesilaikant [Viešųjų pirkimų tarnybos nustatytų taisyklių](https://e-seimas.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=-bxdpchpe1)[[2]](#footnote-3);

7.1.6. tiekėjas neatitinka pirkimo dokumentuose nustatytų reikalavimų ar pirkimo vykdytojo tiesiogiai taikomų reikalavimų, nustatytų įstatymuose, Europos Sąjungos Tarybos ar kituose reglamentuose, susijusių su nacionaliniu saugumu ir (ar) taikomomis ribojamosiomis priemonėmis (sankcijomis) tam tikrų valstybių atžvilgiu (kai taikoma);

7.1.7. neatitinka šiose sąlygose nustatytų reikalavimų.

7.2. Atmetus tiekėjo paraišką, jis apie tai yra informuojamas ir nėra įtraukiamas į DPS.

7.3. Pirkimo vykdytojas CVP IS skelbia VPĮ 52 straipsnio 1 dalyje numatytą informaciją apie tiekėją (tiekėjų grupės atveju – visus grupės narius), kuris pirkimo procedūrų metu nuslėpė informaciją ar pateikė melagingą informaciją apie atitiktį pirkimo dokumentuose nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal VPĮ 50 straipsnį. Šiame papunktyje nurodyta informacija skelbiama VPĮ 52 straipsnyje ir Viešųjų pirkimų tarnybos nustatyta tvarka ir terminais. Tiekėjas turi teisę Viešųjų pirkimų tarnybos nustatyta tvarka pateikti VPĮ 52 straipsnio 1 dalies 1 punkte nurodytos informacijos paaiškinimą.

### 8. REIKALAVIMAI, SUSIJĘ SU NACIONALINIU SAUGUMU

8.1. Šiame pirkime taikomos Reglamento nuostatos. Kartu su paraiška tiekėjas turės pateikti užpildytą deklaraciją dėl (ne)atitikties Reglamento nuostatoms, kuri pateikta pirkimo sąlygų A dalies „DPS sukūrimo sąlygos ir priedai“ 5 ir (ar) 6 priede. Kilus abejonių dėl tiekėjo (ne)atitikties Reglamento nuostatoms, pirkimo vykdytojas iš galimo laimėtojo konkretaus pirkimo vykdymo metu prašys pateikti dokumentus, įrodančius deklaracijoje pateiktų duomenų teisingumą. Pirkimo vykdytojas šių dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūrų atlikimą.

8.2. Pirkimo vykdytojas nustatęs, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

8.3. Pirkimo vykdytojas atmes tiekėjo paraišką, jei tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys tenkina bent vieną VPĮ 45 straipsnio 21 dalies 1, 2, 4, 5, 6 punktuose nurodytų sąlygų. Tiekėjas kartu su paraiška turi pateikti užpildytą deklaraciją, kuri pateikta pirkimo sąlygų A dalies „DPS sukūrimo sąlygos ir priedai“ 8 priede „VPĮ 45 str. 21 d. reikalavimų atitikties deklaracija“.

8.4. Pirkimo vykdytojui kilus abejonių dėl tiekėjo deklaracijoje, pateiktoje kartu su paraiška, nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo konkretaus pirkimo vykdymo metu pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje ir pirkimo sąlygų priede A dalies „DPS sukūrimo sąlygos ir priedai“ 7 priede „Reikalavimai mobilizacijos, karo ar nepaprastosios padėties atveju“ nurodytus ar kitus pirkimo vykdytojui priimtinus dokumentus. Tokių dokumentų pirkimo vykdytojas gali prašyti ir iš visų tiekėjų bet kuriuo DPS vykdymo metu siekdamas užtikrinti tinkamą pirkimo procedūrų vykdymą.

*Šio skyriaus 8.3 – 8.4 punktų nuostatos taikomos tik mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl tokių nuostatų taikymo.*

### 9. TIEKĖJŲ PAŠALINIMO PAGRINDAI

9.1. Reikalavimai dėl tiekėjo, ūkio subjektų, kurių pajėgumais tiekėjas remiasi ir, kai taikoma, subtiekėjų pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“.

* 1. Pirkimo vykdytojas tiekėją pašalina iš pirkimo procedūros, jeigu paaiškėja, kad dėl savo veiksmų ar neveikimo prieš tokią pirkimo procedūrą ar jos metu tiekėjas atitinka bent vieną iš pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“ nustatytų tiekėjo pašalinimo pagrindų.
  2. Pirkimo vykdytojas pašalina tiekėją iš pirkimo procedūros pagal VPĮ 46 straipsnio 4 ir 6 dalyse nurodytus ir pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“ ir tuo atveju, kai jis turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
  3. Pirkimo vykdytojas taip pat patikrina, ar dėl ūkio subjektų, kurių pajėgumais ketina remtis tiekėjas, nėra pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“ nustatytų pašalinimo pagrindų. Jeigu dėl ūkio subjekto yra bent vienas pašalinimo pagrindas, pirkimo vykdytojas reikalaus per jo nustatytą terminą pakeisti jį kitu ūkio subjektu, dėl kurio nėra pašalinimo pagrindų. Šio punkto nuostatos taikomos ir subtiekėjams, jeigu pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“ nustatyta, kad pašalinimo pagrindai taikomi ir jiems.
  4. Nepaisant 9.2. ir 9.3. punktų nuostatų, tiekėjas iš pirkimo nepašalinamas VPĮ 46 straipsnio 3 ir 10 dalyse nustatytais atvejais (atsižvelgiant į VPĮ 46 straipsnio 11 ir 12 dalių nuostatas), taip pat jeigu pagal VPĮ 46 straipsnio 8 dalį vertindamas tiekėjo patikimumą pirkimo vykdytojas priėmė sprendimą, kad tiekėjo pašalinimas iš pirkimo procedūros būtų neproporcingas vertinamam tiekėjo elgesiui pirkimo vykdytojas priėmė sprendimą, kad esant nustatytam pašalinimo pagrindui pagal VPĮ 46 straipsnio 4 dalies 7 punkto c papunktį būtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 9.3 punkte nurodytais pašalinimo pagrindais gali būti atsižvelgiama į pagal VPĮ 52 ir 91 straipsnius skelbiamą informaciją. Tiekėjo patikimumą įrodantys dokumentai teikiami kartu su paraiška.
  5. Jeigu paraišką teikia tiekėjų grupė, veikianti pagal jungtinės veiklos sutartį, tiekėjų pašalinimo pagrindai taikomi kiekvienam tiekėjų grupės nariui.

### 10. TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

10.1. Tiekėjams, ūkio subjektams, kurių pajėgumais tiekėjai remiasi ir, kai taikoma, subtiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti pirkimo sąlygų A dalies „DPS sukūrimo sąlygos ir priedai“ 2 priede „Tiekėjų kvalifikacijos, nacionalinio saugumo reikalavimai ir reikalaujami kokybės bei aplinkos pasaugos vadybos sistemų standartai“.

* 1. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas pirkimo vykdytojui įsipareigoja, kad sutartį vykdys tik teisę verstis atitinkama veikla turintys asmenys.
  2. Jeigu ūkio subjektas, kurio pajėgumais tiekėjas remiasi, netenkina jam keliamų kvalifikacijos reikalavimų, pirkimo vykdytojas pareikalaus per jo nustatytą terminą pakeisti jį reikalavimus atitinkančiu ūkio subjektu.

### RĖMIMASIS ŪKIO SUBJEKTŲ PAJĖGUMAIS

* 1. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo sąlygose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju tiekėjas ar jo pasitelkiamas ūkio subjektas įdarbins (kvazisubtiekėjai).
  2. Tiekėjas, pageidaujantis remtis kitų ūkio subjektų pajėgumais, privalo juos nurodyti paraiškoje. Tiekėjas, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka šiose pirkimo sąlygose nurodytų kvalifikacijos reikalavimų, neįgyja teisės po paraiškos pateikimo pasitelkti (nurodyti) naujų subjektų tam, kad atitiktų kvalifikacijos reikalavimus.
  3. Skirtingi tiekėjai gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
  4. Tiekėjų grupė gali remtis grupės dalyvių arba kitų ūkio subjektų pajėgumais, laikantis šiame pirkimo sąlygų skyriuje nustatytų sąlygų.
  5. Pirkimo vykdytojui keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, tiekėjas gali remtis kitų ūkio subjektų pajėgumais tik tuomet, kai tie ūkio subjektai, kurių pajėgumais buvo remtasi, patys ir teiks tas paslaugas ar atliks darbus, kuriems reikia jų pajėgumų.
  6. Jei tiekėjas remiasi ūkio subjektų pajėgumais, atsižvelgdamas į šių pirkimo sąlygų 2 priede „Tiekėjų kvalifikacijos, nacionalinio saugumo reikalavimai ir reikalaujami kokybės bei aplinkos apsaugos vadybos sistemų standartai“ nustatytus ekonominio ir finansinio pajėgumo reikalavimus, tiekėjas ir šie ūkio subjektai, kurių pajėgumais remiamasi, turi prisiimti solidarią atsakomybę už sutarties įvykdymą.
  7. Jeigu tiekėjas, DPS galiojimo laikotarpiu siekia pakeisti / pasitelkti naują ūkio subjektą, kurio pajėgumais remiasi kvalifikacijos reikalavimams atitikti, tokį keitimą / pasitelkimą tiekėjas turi atlikti tikslindamas paraišką.
  8. Konkretaus pirkimo metu ūkio subjektas, kurio pajėgumais remiasi tiekėjas, gali būti keičiamas, kai toks ūkio subjektas netenkina jam keliamų reikalavimų ir (arba) atitinka pašalinimo pagrindus.

### SUBTIEKĖJŲ PASITELKIMAS

* 1. Tiekėjas paraiškoje privalo nurodyti, kokiai sutarties daliai ir kokius subtiekėjus, jeigu jie paraiškų teikimo metu yra žinomi, jis ketina pasitelkti. Tiekėjui paraiškoje nenurodžius subtiekėjų, šią informaciją jis turi nurodyti pasiūlyme, jei pasiūlymo pateikimo metu jie yra žinomi. Subtiekėjų pasitelkimas ir keitimas Pirkimo sutarties vykdymo metu, numatytas atitinkamose pirkimo sutarties nuostatose. Siekiant lankstesnių pirkimo procedūrų ir pirkimo sutarties vykdymo, rekomenduojama tiekėjams paraiškoje nurodyti kaip įmanoma daugiau galimų pasitelkti subtiekėjų, kurie gali būti pasitelkiami pirkimo sutarties vykdymui.
  2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
  3. Jeigu pagal pirkimo sąlygų A dalies „DPS sukūrimo sąlygos ir priedai“ 2 priede „Tiekėjų kvalifikacijos, nacionalinio saugumo reikalavimai ir reikalaujami kokybės bei aplinkos apsaugos vadybos sistemų standartai“ nustatytus reikalavimus yra tikrinama, ar nėra VPĮ 46 straipsnyje nurodytų subtiekėjo pašalinimo pagrindų, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai. Tokiu atveju, jeigu subtiekėjo padėtis atitinka bent vieną minėtame priede nustatytą subtiekėjo pašalinimo pagrindą, pirkimo vykdytojas reikalauja, kad tiekėjas per pirkimo vykdytojo nustatytą terminą pakeistų minėtą subtiekėją reikalavimus atitinkančiu (pašalinimo pagrindų neturinčiu) subtiekėju.

### TIEKĖJŲ GRUPĖS DALYVAVIMAS

13.1. Paraišką gali pateikti tiekėjų grupė. Paraišką teikianti tiekėjų grupė kartu su paraiška turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:

13.1.1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su pirkimo vykdytoju sudaryti sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę (kai yra žinoma);

13.1.2. solidari, kiekvieno jungtinės veiklos sutarties dalyvio atskirai ir visų kartu, atsakomybė už įsipareigojimų ir prievolių pirkimo vykdytojui nevykdymą (nepriklausomai nuo jų įnašo pagal jungtinės veiklos sutartį);

13.1.3. kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus konkretų pirkimą, – pasirašyti sutartį su pirkimo vykdytoju, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt. (kai yra žinoma).

13.2. Pirkimo vykdytojas nereikalauja, kad įvertinus tiekėjų grupės paraišką ir informavus apie leidimą dalyvauti DPS, ši tiekėjų grupė įgautų tam tikrą teisinę formą.

### 14. EBVPD PATEIKIMO TVARKA IR EBVPD PATEIKIAMOS INFORMACIJOS PATVIRTINIMO PRIEMONĖS

14.1. Atskirą EBVPD pildo:

14.1.1. tiekėjas;

14.1.2. kiekvienas tiekėjų grupės narys (jeigu paraišką teikia tiekėjų grupė);

14.1.3. kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį;

14.1.4. paraiškos teikimo metu žinomi subtiekėjai (jeigu pirkimo vykdytojas nustato reikalavimus dėl subtiekėjų pašalinimo pagrindų). Jei paraiškos teikimo metu subtiekėjai nėra žinomi, šią informaciją tiekėjas turės nurodyti pasiūlyme, teikiamame konkrečiam pirkimui DPS bei pateikti subtiekėjo EBVPD (jeigu pirkimo vykdytojas nustato reikalavimus dėl subtiekėjų pašalinimo pagrindų).

14.1.5. paraiškos teikimo metu žinomi fiziniai asmenys, kuriuos tiekėjas ketina įdarbinti konkretaus pirkimo DPS laimėjimo atveju ir kurių pajėgumais tiekėjas remiasi pagal VPĮ 49 straipsnį (kvazisubtiekėjai) (jeigu pirkimo vykdytojas nustato reikalavimus dėl fizinių asmenų, kurių kvalifikacija tiekėjas remiasi ir kuriuos, konkretaus pirkimo laimėjimo atveju, tiekėjas ketina įdarbinti, pašalinimo pagrindų).

14.2. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje *„Procedūros tipas“* turi pasirinkti *„Ribota“*. Teikdamas paraišką CVP IS priemonėmis šį užpildytą EBVPD tiekėjas turi pateikti kartu su kitais paraiškos dokumentais.

14.3. Teikėjas, teikdamas EBVPD, kartu turi pateikti ir aktualius dokumentus, patvirtinančius pašalinimo pagrindų, nurodytų pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“, nebuvimą ir atitiktį kvalifikacijos ir kitiems reikalavimams, nurodytiems pirkimo sąlygų A dalies „DPS sukūrimo sąlygos ir priedai“ 2 priede „Tiekėjų kvalifikacijos, nacionalinio saugumo reikalavimai ir reikalavimai kokybės bei aplinkos vadybos sistemų standartams“.

14.4. Pirkimo vykdytojas nereikalauja iš tiekėjo pateikti dokumentų kaip nustatyta VPĮ 50 straipsnio 4 ir 6 dalyse, jeigu jis:

14.4.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

14.4.2. šiuos dokumentus jau turi iš ankstesnių pirkimo procedūrų ir šie dokumentai vis dar yra aktualūs (galiojantys).

14.5. Pirkimo vykdytojas turi teisę reikalauti, kad užsienio valstybės tiekėjo valstybėje išduoti dokumentai būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

14.6. Jeigu tiekėjas negali pateikti šiose pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:

14.6.1. priesaikos deklaracija;

14.6.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

14.7. Tiekėjas turi atitikti kvalifikacijos ir kitus pirkimo dokumentuose nustatytus reikalavimus per visą DPS galiojimo laiką. Jei DPS galiojimo metu pasibaigia reikalaujamų dokumentų (licencijų, atestatų ir kitų riboto galiojimo laiko dokumentų, jei tokie reikalaujami), galiojimo laikas, tiekėjas privalo iš anksto pasirūpinti dokumentų galiojimo pratęsimu ir pateikti atnaujintą informaciją.

14.8. Pirkimo vykdytojas bet kuriuo DPS galiojimo metu gali paprašyti tiekėjų, kuriems leista dalyvauti DPS, pateikti atnaujintą ar patikslintą EBVPD, visus ar dalį dokumentų, patvirtinančių pašalinimo pagrindų nebuvimą ir jų atitiktį kvalifikacijos ir kitiems reikalavimams, nurodytiems pirkimo sąlygų A dalies „DPS sukūrimo sąlygos ir priedai“ 1 priede „Tiekėjų pašalinimo pagrindai“ ir 2 priede „Tiekėjų kvalifikacijos, nacionalinio saugumo reikalavimai ir reikalavimai kokybės bei aplinkos vadybos sistemų standartams“. Duomenys turi būti atnaujinami, patikslinami per 5 darbo dienas nuo pirkimo vykdytojo kreipimosi. VPĮ 50 straipsnio 4, 5 ir 6 dalių nuostatos dėl tiekėjų kvalifikaciją ir pašalinimo pagrindų nebuvimą įrodančių dokumentų taikomos visą DPS galiojimo laikotarpį.

### 15. PIRKIMO PROCEDŪROS, KURIA SIEKIAMA SUKURTI DPS, NUTRAUKIMAS IR DPS NUTRAUKIMAS

15.1. Pirkimo vykdytojas bet kuriuo metu turi teisę savo iniciatyva nutraukti pirkimo procedūras, kuriomis siekiama sukurti DPS, jeigu atsirado aplinkybių, kurių nebuvo galima numatyti, arba pirkimo sąlygose padaryta esminių klaidų, dėl kurių DPS sukurti nebėra tikslinga arba ją sukūrus būtų įsigytas pirkimo vykdytojo poreikių neatitinkantis pirkimo objektas. Pirkimo vykdytojas pirkimo procedūras, kuriomis siekiama sukurti DPS, nutrauks, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

15.2. Pirkimo vykdytojas, esant pagrįstoms priežastims, bet kuriuo DPS galiojimo laikotarpiu, gali priimti sprendimą nutraukti DPS.

15.3. Apie DPS nutraukimą pirkimo vykdytojas praneša Europos Komisijai užpildydamas skelbimo apie pirkimo sutarties sudarymą formą, CVP IS priemonėmis informuoja visus DPS dalyvaujančius tiekėjus bei apie tai paskelbia viešai.

### 16. TIEKĖJŲ PASITRAUKIMAS IŠ DPS

16.1. Tiekėjai, kuriems leista dalyvauti DPS, gali bet kuriuo metu, nenurodydami jokios priežasties, pasitraukti iš DPS. Jeigu DPS suskirstyta į kategorijas, tiekėjai gali pasitraukti iš vienos, kelių arba visų DPS kategorijų, kuriose jiems buvo leista dalyvauti.

16.2. Tiekėjams, pasitraukusiems iš DPS ar kurios nors iš DPS kategorijų, netaikomos jokios baudos ar kitos sankcijos, išskyrus atsakomybę, kuri jiems gali kilti dėl konkrečiame pirkime pateiktų pasiūlymų atsiėmimo ar atsisakymo sudaryti sutartį, t. y. pasitraukimas iš DPS neužkerta kelio pirkimo vykdytojui pasinaudoti tiekėjo pateiktu pasiūlymo galiojimo užtikrinimu konkrečiame pirkime ar kreiptis į teismą dėl žalos atlyginimo.

16.3. Tiekėjas, pasitraukęs iš DPS, vėliau, bet kuriuo DPS galiojimo laikotarpiu gali pateikti naują paraišką dalyvauti DPS.

### 17. TIEKĖJŲ PAŠALINIMAS IŠ DPS

17.1. DPS galiojimo laikotarpiu pirkimo vykdytojas turi teisę atlikti planinius ir neplaninius tiekėjų tikrinimus dėl pašalinimo pagrindų nebuvimo ir (ar) kokybės vadybos sistemos ir (ar) aplinkos apsaugos vadybos sistemos standartų laikymosi, ir (ar) atitikties kvalifikacijos, ir (ar) nacionalinio saugumo reikalavimams.

17.2. Jeigu DPS galiojimo laikotarpiu nustatoma, kad dėl tiekėjo veiksmų ar neveikimo jis atitinka bent vieną iš šiose pirkimo sąlygose nustatytų pašalinimo pagrindų, nebeatitinka nustatytų kvalifikacijos ir kitų reikalavimų ir per pirkimo vykdytojo nustatytą laikotarpį nepateikia duomenų dėl atitikimo reikalavimams (pvz., pratęstų licencijų, atestatų dėl teisės vertins veikla, sertifikatų, jei tokie reikalaujami ir kt.) ar nebetenkina reikalavimų, susijusių su nacionaliniu saugumu, kaip nustatyta šių pirkimo sąlygų 8 skyriuje, pirkimo vykdytojas šį tiekėją pašalina iš DPS.

17.3. Pirkimo vykdytojui nustačius, kad tiekėjas atitinka bent vieną pašalinimo pagrindą, kai atitikimas tokiam pašalinimo pagrindui gali būti pašalintas arba gali būti taikomos VPĮ 46 straipsnio 3 ir 10 dalyse nurodytos priemonės, ar jis neatitinka kvalifikacijos reikalavimų ir (ar) reikalavimų dėl kokybės vadybos sistemos ir (ar) aplinkos vadybos sistemos standartų laikymosi ,pirkimo vykdytojas sustabdo tiekėjo dalyvavimą DPS ir kreipiasi į tiekėją prašydama per 5 darbo dienas (šis laikotarpis dėl pagrįstų objektyvių aplinkybių gali būti pratęstas dar 5 darbo dienoms) pateikti atitinkamus įrodymus, kad jis taiko VPĮ 46 straipsnio 3 ir 10 dalyse nurodytas priemones. Tiekėjas negali pasinaudoti VPĮ 46 straipsnio 10 dalyje numatyta apsivalymo galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.

17.4. Tiekėjo dalyvavimas DPS stabdomas ir tiekėjas neturės galimybės pateikti pasiūlymų iki nebeliks nurodytų aplinkybių, dėl kurių tiekėjo dalyvavimas buvo sustabdytas, ar bus pateikti pakankami įrodymai dėl VPĮ 46 straipsnio 3 dalyje nurodytų aplinkybių ar pirkimo vykdytojas priims motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą pagal VPĮ 46 straipsnio 10 dalį, yra pakankamos.

17.5. Iš DPS pašalintas tiekėjas, bet kuriuo DPS galiojimo metu gali pateikti naują paraišką dalyvauti DPS, jeigu jis atitinka pirkimo sąlygose nustatytus kvalifikacijos reikalavimus ir (ar) reikalavimų dėl kokybės vadybos sistemos ir (ar) aplinkos apsaugos vadybos sistemos standartų laikymosi, netenkina pašalinimo pagrindų arba gali įrodyti savo patikimumą, kaip tai nustatyta VPĮ 46 straipsnio 10 dalyje.

### 18. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS

18.1. Tiekėjas, kuris mano, kad pirkimo vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.

18.2. Tiekėjas, norėdamas teisme ginčyti pirkimo vykdytojo sprendimus ar veiksmus, pirmiausia turi pateikti pretenziją pirkimo vykdytojui. Pretenzijos teikiamos elektroninėmis priemonėmis.

18.3. Pretenzijos pateikimo pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

18.4. Pirkimo vykdytojas nagrinėja tik tas tiekėjų pretenzijas, kurios pateiktos nepraleidus VPĮ VII skyriuje nustatytų pretenzijų pateikimo terminų.

### 19. INFORMAVIMAS APIE PIRKIMO VYKDYTOJO PRIIMTUS SPRENDIMUS IR PIRKIMO PROCEDŪROS PABAIGA

19.1. Kandidatai apie pirkimo vykdytojo priimtus sprendimus informuojami vadovaujantis VPĮ 58 straipsnio.

19.2. Ne vėliau kaip per 15 kalendorinių dienų nuo šios pirkimo procedūros pabaigos pirkimo vykdytojas Viešųjų pirkimų tarnybai pateikia pirkimo procedūrų ataskaitą.

19.3. Pirkimo procedūros, kuriomis siekiama sukurti DPS, baigiasi kai:

19.3.1. sukuriama DPS;

19.3.2. per nustatytą terminą nepateikiama nė viena paraiška;

19.3.3. atmetamos visos pateiktos paraiškos;

19.3.4. nutraukiamos pirkimo, kuriuo siekiama sukurti DPS, procedūros.

1. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-2)
2. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr) [↑](#footnote-ref-3)